Το σπίτι είναι έτσι όπως φαίνεται, από θέμα καθαριότητας τα σεντόνια και οι πετσέτες μύριζαν λες και ήταν καιρό εκεί, δεν μύριζαν σαν φρεσκοπλυμένα, και επίσης η κουρτίνα του μπάνιου ήταν γεμάτη σκόνη. Όταν την κουνούσες έβγαιναν καπνοί σκόνης. Τα ποτήρια και τα μαχαιροπήρουνα είχαν να πλυθούν καιρό και είχαν στίγματα. Το κυριότερο πρόβλημα ήταν η τοποθεσία, δεν είναι ασφαλής, το σπίτι βρίσκεται στην κακόφημη γειτονιά της Θεσσαλονίκης και είχα προβλήματα από την πρώτη στιγμή που πλησίασα το σπίτι, όταν με ακολούθησαν δύο άντρες και ευτυχώς πρόλαβα να μπω στην είσοδο της πολυκατοικίας. Το ίδιο βράδυ, λίγη ώρα μετά, δύο άντρες είχαν έρθει έξω από την πόρτα του σπιτιού και χτυπούσαν τους τοίχους, έβριζαν και φώναζαν. Δεν συνιστώ να μείνει κάποιος εκεί μόνος του ειδικά αν είναι κοπέλα. Η Μπλερίνα είναι γλυκιά και ευγενική και όταν την ενημέρωσα για το συμβάν, έδειξε κατανόηση και μου είπε να μην βγω έξω τη νύχτα μόνη μου και καλύτερα να μείνω στο σπίτι. Όλο αυτό όμως έκανε τη διαμονή μου πολύ δύσκολη και ψυχοφθόρα, γι αυτό και ακύρωσα και κατέληξα σε ξενοδοχείο.